- 18 दिन से अंधेरे में हैं 50 गांव, Kaushambi News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Kaushambi 18 दिन से अंधेरे में हैं 50 गांव
{"_id":"18814","slug":"Kaushambi-18814-9","type":"story","status":"publish","title_hn":"18 \u0926\u093f\u0928 \u0938\u0947 \u0905\u0902\u0927\u0947\u0930\u0947 \u092e\u0947\u0902 \u0939\u0948\u0902 50 \u0917\u093e\u0902\u0935","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
मंझनपुर। जिले में 18 दिन पहले आए आंधी-तूफान में ध्वस्त हुई बिजली आपूर्ति अब तक करीब 50 गांवों में दुरुस्त नहीं हो पाई है। आंधी से उखड़े पोल और टूटे तार अब तक ठीक नहीं किए गए हैं। जिसका गांववालों में जबरदस्त गुस्सा है। ग्रामीणों का कहना है कि बार-बार की शिकायत के बाद भी उपकेंद्र के अभियंता इस ओर ध्यान ही नहीं दे रहे हैं। मंझनपुर उपकेंद्र के तुलसीपुर गांव के ग्रामीणों ने बृहस्पतिवार को अधिशाषी अभियंता से इसकी शिकायत भी की। चेताया है कि दो दिन में आपूर्ति बहाल नहीं हुई तो पूरा गांव सड़क पर उतरने को मजबूर होगा। बता दें कि 18 दिन पहले आई आंधी से सौ से ज्याद खंभे टूट गए थे। इससे मंझनपुर उपकेंद्र के ही तुलसीपुर, जगदीशपुर, बंबुपुर आदि 50 से ज्यादा गांवों की गुल हुई बिजली अब तक ठीक नहीं की जा सकी है। तुलसीपुर के ग्रामीणों की मानें तो उनके यहां छह पोल उखड़े थे। तब से गांववालों को ढिबरी जलानी पड़ रही है वहीं बिजली नहीं मिलने से नलकूप भी ठप हैं और किसानों की बेहन सिंचाई नहीं होने से सूख रही है। गांव के राजाराम साहू, दिनेश कुमार, रामअभिलाष, सीताराम, विनोद कुमार आदि ग्रामीणों के मुताबिक जून माह में बुआई की गई धान की नर्सरी सूखकर नष्ट हो गई है। उपभोक्ताओं का कहना है कि करीब दर्जनभर से ज्यादा बार उपकेंद्र जाकर इसकी शिकायत की गई। एसडीओ को भी प्रार्थनापत्र दिया गया, लेकिन कोई सुनवाई नहीं हो रही है। बृहस्पतिवार को मंझनपुर आकर ग्रामीणों ने एक्सईएन जीवन प्रकाश से शिकायत करके दो दिन में आपूर्ति दुरुस्त कराने की मांग की है। कैसा लगा